CELEX: 22019D2066
Language: sk
Date: 2018-02-09 00:00:00
Title: Rozhodnutie Spoločného výboru EHP č. 30/2018 z 9. februára 2018, ktorým sa mení príloha XX (Životné prostredie) k Dohode o EHP [2019/2066]

12.12.2019   
               
               
                  SK
               
               
                  Úradný vestník Európskej únie
               
               
                  L 323/59
               
            
         ROZHODNUTIE SPOLOČNÉHO VÝBORU EHP
         č. 30/2018
         z 9. februára 2018,
         ktorým sa mení príloha XX (Životné prostredie) k Dohode o EHP [2019/2066]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Delegované nariadenie Komisie (EÚ) 2016/2071 z 22. septembra 2016, ktorým sa mení nariadenie Európskeho parlamentu a Rady (EÚ) 2015/757, pokiaľ ide o metódy monitorovania emisií oxidu uhličitého a pravidlá monitorovania ostatných relevantných informácií (1), sa má začleniť do Dohody o EHP.
                  
               
                     (2)
                  
                  
                     Príloha XX k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            V prílohe XX k Dohode o EHP sa v bode 21aw [nariadenie Európskeho parlamentu a Rady (EÚ) 2015/757] dopĺňa tento text:
            „zmenená týmto právnym predpisom:
            
                        —
                     
                     
                        
                           32016 R 2071: delegované nariadenie Komisie (EÚ) 2016/2071 z 22. septembra 2016 (Ú. v. EÚ L 320, 26.11.2016, s. 1).“
                     
                  
         
            Článok 2
            Znenie delegovaného nariadenia (EÚ) 2016/2071 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 10. februára 2018 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
         
         
            Článok 4
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 9. februára 2018.
            
               
                  Za Spoločný výbor EHP
               
               
                  predseda
               
               Claude MAERTEN
            
         
         
            (1)  Ú. v. EÚ L 320, 26.11.2016, s. 1.
         
            (*1)  Ústavné požiadavky neboli oznámené.